Slovakian presidentinvaalit 2019

Slovakian presidentinvaalien 2019 ensimmäinen kierros järjestettiin Slovakiassa 16. maaliskuuta, ja toinen kierros 30. maaliskuuta 2019. Istuva presidentti Andrej Kiska ei pyrkinyt toiselle kaudelle. Vaalien ensimmäisellä kierroksella oli 15 ehdokasta. Toiselle kierrokselle etenivät kaksi eniten ääniä saanutta ehdokasta: Progressiivinen Slovakia -puolueen Zuzana Čaputová ja Smer-SD-puolueelta tukea saanut, mutta sitoutumattomana ehdolle asettunut Maroš Šefčovič.

Čaputová valittiin presidentiksi 58,4 prosentin ääniosuudella, Šefčovičin saadessa 41,6 prosenttia äänistä. Čaputovásta tulee maansa kaikkein nuorin, ja ensimmäinen naispuolinen, presidentti astuessaan virkaan 15. kesäkuuta 2019.

Lähteet
 Slovakian tilastokeskus

Viitteet

Slovakian vaalit
Vuoden 2019 vaalit
Slovakian presidentinvaalit